Detenen un conductor a Tor per presumpte contraban de picadura de tabac — RàdioSeu 107.2 FM: notícies de La Seu d'Urgell, l'Alt Urgell i el Pirineu
Sou a: Inici / Notícies / Detenen un conductor a Tor per presumpte contraban de picadura de tabac
Detenen un conductor a Tor per presumpte contraban de picadura de tabac
El Servei de Vigilància Duanera ha detingut una persona al municipi de Tor per presumpte contraban de tabac. En l'acció es va confiscar 15.898 bosses de picadura, valorades en 65.120 euros, provinents d'Andorra.
Els agents van detectar aquest dijous un vehicle Land Rover Defender sospitós, circulant per la pista forestal que uneix el Coll de la Botella amb Tor. Van interceptar el vehicle i van inspeccionar-ne l’interior, on van trobar el gènere sense el precinte reglamentari.
El conductor del vehicle, després de ser detingut, va prestar declaració en la Delegació de l'Agència Tributària de Lleida i serà posat a disposició del Jutjat d'Instrucció de Tremp. També es posaran a disposició del Jutjat el tabac decomissat i el vehicle que el transportava.